เจ้าหญิงฮิซาโกะ พระชายาในเจ้าชายโนริฮิโตะ

เจ้าหญิงฮิซาโกะ พระชายาในเจ้าชายโนริฮิโตะ (ญี่ปุ่น: 憲仁親王妃久子殿下; โรมาจิ: Norihito Shinnōhi Hisako Denka) หรือ เจ้าหญิงทากามาโดะ (อังกฤษ: Her Imperial Highness Princess Takamodoอ้างพระนามภาษาอังกฤษจากเว็บไซต์สำนักพระราชวัง https://www.kunaicho.go.jp/e-about/history/history08.html) ทรงดำรงพระอิสริยยศ "ชินโนฮิ" หรือ พระชายาในเจ้าชายชั้นเอกแห่งราชวงศ์ญี่ปุ่น ทรงเป็นพระชายาในเจ้าชายทากามาโดะ (พระราชนัดดาในจักรพรรดิไทโชและพระราชภาดา (ลูกพี่ลูกน้อง) ในสมเด็จพระจักรพรรดิพระเจ้าหลวงอากิฮิโตะ) และทรงมีศักดิ์เป็นพระญาติชั้นพระปิตุจฉาในสมเด็จพระจักรพรรดินารูฮิโตะ จักรพรรดิพระองค์ปัจจุบัน

ทรงมีพระนามจริงว่าเจ้าหญิงฮิซาโกะ ส่วนเจ้าหญิงทากามาโดะเป็นการออกพระนามตามมิยาโงของพระสวามีที่ได้รับพระราชทานจากจักรพรรดิโชวะหลังการอภิเษกสมรส 

สัญลักษณ์ประจำพระองค์ พัด (おうぎ) ที่ประทับหลัก ตำหนักทากามาโดะ เขตพระราชฐานอากาซากะ เขตมินาโตะ กรุงโตเกียว

 พระประวัติ 

 ฮิซาโกะ ทตโตริ 
ฮิซาโกะ ทตโตริ (ญี่ปุ่น: 鳥取久子; โรมาจิ: Tottori Hisako) เกิดเมื่อวันที่ 10 กรกฎาคม พ.ศ. 2496 (ปีโชวะที่ 28) ที่คฤหาสน์ย่านชิโรกาเนะ เขตมินาโตะ กรุงโตเกียว เธอเป็นบุตรคนโตจากทั้งหมด 2 คนของนายชิเกจิโร ทตโตริ (鳥取 滋治郎) และนางฟูมิโกะ ทตโตริ (สกุลเดิม โทโมดะ) ซึ่งเธอมีน้องชาย 1 คน คือ นายชิเงกิ ทตโตริ

นายชิเกจิโร ทตโตริ บิดา เป็นประธานบริษัทมิตซุยบุซซัน (三井物産) สาขาฝรั่งเศส และกรรมการผู้จัดการบริษัทโทโฮบุซซัน (東邦物産) อีกทั้งตระกูลทตโตริเป็นตระกูลเก่าแก่ในจังหวัดคากาวะ นางฟูมิโกะ ทตโตริ มารดา เป็นนักการทูตและเจ้าหน้าที่พิธีการของสำนักพระราชวัง อีกทั้งเธอเคยดำรงตำแหน่งเลขาธิการและประธานสมาคมสตรีฝรั่งเศส (ALF)thumb|สัญลักษณ์ประจำพระองค์ พัด

 การศึกษา 

 พ.ศ. 2499 เธอเข้าศึกษาระดับชั้นอนุบาล ที่โรงเรียนสตรีพระหฤทัย (聖心女子学院初等科・中等科・高等科) เขตชิบูยะ กรุงโตเกียวแปลจากวิกิพีเดียภาษาญี่ปุ่น https://ja.wikipedia.org/wiki/%E6%86%B2%E4%BB%81%E8%A6%AA%E7%8E%8B%E5%A6%83%E4%B9%85%E5%AD%90
 บิดาของเธอถูกย้ายไปทำงานที่บริษัทมิตซุยบุซซัน (三井物産) สาขาสหรัฐอเมริกา จึงทำให้เธอต้องย้ายตามครอบครัวไปที่สหรัฐอเมริกาด้วย เธอจึงมีความสามารถในการสื่อสารภาษาอังกฤษได้ตั้งแต่ยังเด็ก
 พ.ศ. 2502 ครอบครัวของเธอกลับมาที่ญี่ปุ่น เธอจึงกลับมาศึกษาระดับชั้นประถมศึกษาจนถึงระดับมัธยมศึกษาตอนต้น ที่โรงเรียนสตรีพระหฤทัย (聖心女子学院初等科・中等科・高等科) เขตชิบูยะ กรุงโตเกียว
 บิดาของเธอถูกย้ายไปทำงานที่บริษัทมิตซุยบุซซัน (三井物産) สาขาอังกฤษ จึงทำให้เธอต้องย้ายตามครอบครัวอีกครั้งไปที่สหราชอาณาจักร
 พ.ศ. 2511 เธอศึกษาต่อที่โรงเรียน The Convent of the Ladies of Mary Grammar School นอร์ทยอร์กเชอร์ สหราชอาณาจักร
 พ.ศ. 2515 เธอเข้าศึกษาระดับปริญญาตรี ด้านจีนศึกษา, มานุษยวิทยา ,และโบราณคดี วิทยาลัยเกอร์ตัน (Girton College) มหาวิทยาลัยเคมบริดจ์ สหราชอาณาจักร
 พ.ศ. 2518 เธอสำเร็จการศึกษาระดับปริญญาตรี
 พ.ศ. 2522 เธอสำเร็จการศึกษาระดับปริญญาโท มหาวิทยาลัยเคมบริดจ์ สหราชอาณาจักร
 พ.ศ. 2555 เธอสำเร็จการศึกษาระดับปริญญาเอก สาขาศิลปศาสตร์และวัฒนธรรม มหาวิทยาลัยศิลปะโอซากะ (大阪芸術大学)
 ดุษฎีนิพนธ์ของพระองค์มีชื่อว่า "การศึกษาคอลเลกชันเน็ตสึเกะ (根付): โดยเน้นที่คอลเลกชันของเจ้าชายทากามาโดะ"

 การทำงาน 

 พ.ศ. 2518 หลังจบการศึกษาระดับปริญญาตรี เธอกลับมายังญี่ปุ่น และทำงานในบริษัทแปลเอกสาร ซึ่งเธอสามารถแปลเอกสารทางธุรกิจและกฎหมายในภาษาอังกฤษและฝรั่งเศสได้ แต่ไม่นานนัก เธอก็ได้เข้าศึกษาต่อในระดับปริญญาโท ที่มหาวิทยาลัยเคมบริดจ์ สหราชอาณาจักร 
 พ.ศ. 2525 หลังจากที่เธอสำเร็จการศึกษาระดับปริญญาโท เธอได้กลับมาญี่ปุ่น โดยทำงานเป็นล่ามและผู้ช่วยให้กับเจ้าชายมิกาซะ ในงานการประชุมวิทยาศาสตร์มนุษยชาติระดับนานาชาติแห่งเอเชียและแอฟริกาเหนือ ครั้งที่ 31 ซึ่งจัดขึ้นที่กรุงโตเกียว และจังหวัดเกียวโต

 เจ้าหญิงทากามาโดะ 
วันที่ 23 เมษายน พ.ศ. 2527 นางสาวฮิซาโกะ ทตโตริ พบกับเจ้าชายโนริฮิโตะครั้งแรกในงานเลี้ยงรับรองของสถานเอกอัครราชทูตแคนาดา กรุงโตเกียว

วันที่ 1 สิงหาคม พ.ศ. 2527 สภาราชวงศ์ญี่ปุ่นอนุมัติการอภิเษกสมรสระหว่างเจ้าชายโนริฮิโตะและนางสาวฮิซาโกะ ทตโตริ

วันที่ 17 กันยายน พ.ศ. 2527 มีการจัดพิธี "โนไซ" หรือ พิธิหมั้น

วันที่ 1 สิงหาคม พ.ศ. 2527 เจ้าชายโนริฮิโตะและนางสาวฮิซาโกะ ทตโตริ จัดงานแถลงข่าวการอภิเษกสมรสต่อสื่อมวลชนภาพถ่ายงานแถลงข่าว https://www.gettyimages.co.jp/detail/%E3%83%8B%E3%83%A5%E3%83%BC%E3%82%B9%E5%86%99%E7%9C%9F/prince-norihito-of-mikasa-and-fiancee-hisako-tottori-attend-a-%E3%83%8B%E3%83%A5%E3%83%BC%E3%82%B9%E5%86%99%E7%9C%9F/1057105712?adppopup=true

วันที่ 6 ธันวาคม พ.ศ. 2527 มีการจัดพิธีอภิเษกสมรสระหว่างเจ้าชายโนริฮิโตะและนางสาวฮิซาโกะ ทตโตริภาพงานอภิเษกสมรส https://www.gettyimages.co.jp/detail/%E3%83%8B%E3%83%A5%E3%83%BC%E3%82%B9%E5%86%99%E7%9C%9F/prince-takamado-and-princess-hisako-of-takamado-are-seen-after-%E3%83%8B%E3%83%A5%E3%83%BC%E3%82%B9%E5%86%99%E7%9C%9F/1057121112?adppopup=true

โดยหลังจากการอภิเษกสมรส พระสวามีทรงก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโงจากสมเด็จพระจักรพรรดิฮิโรฮิโตะว่า "ทากามาโดะ" ดังนั้นจึงมีการระบุพระนามของพระสวามีภายหลังการอภิเษกสมรสเป็น "高円宮" (Takamado-no-Miya) หรือ "Prince Takamado" (เจ้าชายทากามาโดะ) ส่วนเธอได้รับการสถาปนาอิสริยยศเป็นชินโนฮิ หรือพระชายาในเจ้าชายชั้นเอกแห่งราชวงศ์ญี่ปุ่น โดยมีพระนามว่า "เจ้าหญิงฮิซาโกะ พระชายาในเจ้าชายโนริฮิโตะ" (ญี่ปุ่น: 憲仁親王妃久子殿下; โรมาจิ: Norihito Shinnōhi Hisako Denka) ซึ่งสำนักพระราชวังระบุพระนามในภาษาอังกฤษเป็น "Her Imperial Highness Princess Takamado" (เจ้าหญิงทากามาโดะ) โดยเป็นการออกพระนามตามมิยาโงของพระสวามี อีกทั้งในวันเดียวกันนี้ พระองค์ได้รับพระราชทานเครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย)

เจ้าชายและเจ้าหญิงทากามาโดะมีพระธิดาด้วยกันสามพระองค์ ได้แก่
 เจ้าหญิงสึงูโกะ (8 มีนาคม พ.ศ. 2529)
 เจ้าหญิงโนริโกะ (22 กรกฎาคม พ.ศ. 2531) 
  เจ้าหญิงอายาโกะ (15 กันยายน พ.ศ. 2533)

วันที่ 21 พฤศจิกายน พ.ศ. 2545 เจ้าชายทากามาโดะ พระสวามี สิ้นพระชนม์จากอาการพระหทัยเต้นผิดจังหวะ (เว็นทริคูลาร์ ฟิบริลเลชัน) ขณะที่ทรงเล่นสควอช สิริพระชนมายุ 48 ชันษา

 พระกรณียกิจ 

 งานราชสำนัก 

 ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่https://www.asahi.com/articles/photo/AS20221231001805.html
 ทรงเข้าร่วมพิธี "อุตาไก ฮาจิเมะ" (歌会始) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่นhttps://dot.asahi.com/articles/-/248069?page=1
 ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมพระบรมวงศานุวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์
 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอากาซากะ กรุงโตเกียวhttps://dot.asahi.com/articles/-/239103?page=1

 ดำรงตำแหน่งในองค์กร 

 สมาชิกสำรองสภาราชวงศ์ญี่ปุ่น (皇室会議) 
 องค์อุปถัมภ์สหพันธ์วงออร์เคสตราสมัครเล่นแห่งประเทศญี่ปุ่น(日本アマチュアオーケストラ連盟)
 ประธานกิตติมศักดิ์อิเกบานะนานาชาติ
 ประธานกิตติมศักดิ์สมาคมเบสบอลลูกยางสมัครเล่นแห่งประเทศญี่ปุ่น (全日本軟式野球連盟)
 ประธานกิตติมศักดิ์สหพันธ์ฟันดาบแห่งประเทศญี่ปุ่น (日本フェンシング協会)
 ประธานกิตติมศักดิ์หน่วยกู้ภัยทางทะเลญี่ปุ่น (日本水難救済会)
 ประธานกิตติมศักดิ์สมาคมฮอกกี้แห่งประเทศญี่ปุ่น (日本ホッケー協会)
 ประธานกิตติมศักดิ์สมาคมฟุตบอลแห่งประเทศญี่ปุ่น (日本サッカー協会)
 ประธานกิตติมศักดิ์สมาคมสเปนศึกษาแห่งประเทศญี่ปุ่น
 ประธานกิตติมศักดิ์ศูนย์ส่งเสริมศิลปะการแสดงพื้นบ้าน
 ประธานกิตติมศักดิ์มูลนิธิอินาโมริ (稲盛財団)
 ประธานกิตติมศักดิ์สหพันธ์เรือใบแห่งประเทศญี่ปุ่น (日本セーリング連盟)
 ประธานกิตติมศักดิ์กองทุนสมาคมนักศึกษาแห่งชาติญี่ปุ่น (日本学生協会基金)
 ประธานกิตติมศักดิ์สมาคมเอเชียศึกษาแห่งประเทศญี่ปุ่น (日本アジア協会)
 ประธานกิตติมศักดิ์สมาคมเพื่อนภาษาฝรั่งเศส
 ประธานกิตติมศักดิ์เบิร์ดไลฟ์ อินเตอร์เนชั่นแนล (バードライフ・インターナショナル)
 ประธานกิตติมศักดิ์สหพันธ์คิวโดนานาชาติ (国際弓道連盟)
 ประธานกิตติมศักดิ์มูลนิธิอนุสรณ์เจ้าชายทากามาโดะเพื่อการแลกเปลี่ยนญี่ปุ่น-เกาหลี
 ประธานกิตติมศักดิ์นินนาไก (วัดนินนาจิ, จังหวัดเกียวโต)
 ประธานกิตติมศักดิ์ชูงูจิ โฮซังไก (วัดชูงูจิ, จังหวัดนาระ)
 ประธานกิตติมศักดิ์มูลนิธิเครื่องกระตุกไฟฟ้าหัวใจอัตโนมัติ (AED) แห่งประเทศญี่ปุ่น
 ประธานกิตติมศักดิ์มูลนิธิหัวใจแห่งประเทศญี่ปุ่น
 ประธานกิตติมศักดิ์สหพันธ์นักเรียนนายเรือญี่ปุ่น (海洋少年団)
 ประธานกิตติมศักดิ์มูลนิธิสมาคมกีฬายิงปืนไรเฟิลแห่งประเทศญี่ปุ่น (日本ライフル射撃協会)
 ประธานกิตติมศักดิ์สมาคมแฮนด์บอลแห่งประเทศญี่ปุ่น (日本ハンドボール協会)
 ประธานกิตติมศักดิ์สหพันธ์วอลเลย์บอลมาม่าซังแห่งญี่ปุ่น (全国ママさんバレーボール大会)
 ประธานกิตติมศักดิ์สมาคมวอลเลย์บอลแห่งประเทศญี่ปุ่น (日本バレーボール協会)
 ประธานกิตติมศักดิ์สมาคมแบดมินตันแห่งญี่ปุ่น (日本バドミントン協会)
 ประธานกิตติมศักดิ์สมาคมสนับสนุนศูนย์การศึกษานานาชาติ
 รองประธานกิตติมศักดิ์สภากาชาดญี่ปุ่น (日本赤十字社)
 ประธานกิตติมศักดิ์ชมรมนกหายากของเบิร์ดไลฟ์ อินเตอร์เนชั่นแนล (バードライフ・インターナショナル) ประจำภูมิภาคเอเชีย
 ประธานกิตติมศักดิ์สหพันธ์ยิงธนูแห่งประเทศญี่ปุ่น (全日本アーチェリー連盟) (2546 - 2561)
 ประธานกิตติมศักดิ์สมาคมยิงธนูญี่ปุ่น-แคนาดา (2546 - 2561)
 ประธานกิตติมศักดิ์สมาคมสควอชแห่งประเทศญี่ปุ่น (日本スカッシュ協会)
 ประธานกิตติมศักดิ์ของการแข่งขัน FIBA Basketball World Cup 2023 Japan Tournament (2566)
 ตำแหน่งทางวิชาการ 

 ศาสตราจารย์รับเชิญ มหาวิทยาลัยศิลปะโอซาก้า (大阪芸術大学)

 พระนิพนธ์ 

 พ.ศ. 2539 - ชิบิกโกบาคุ ดินแดนแห่งความฝัน (夢の国のちびっこバク) ISBN 4052008235
 พ.ศ. 2541 - การเดินทางอันยิ่งใหญ่ของภูเขาน้ำแข็งลูลี่ (氷山ルリの大航海) ISBN 4062092344
 พ.ศ. 2546 - ความทรงจำกับเจ้าชาย (宮さまとの思い出) ISBN 4594042481
 พ.ศ. 2549 - เน็ตสึเกะ (根付): คอลเลกชันเจ้าชายทากามาโดะ II (根付 高円宮コレクションII) ISBN 4784212736
 พ.ศ. 2551 - เน็ตสึเกะ (根付) สำหรับนักเดินทาง: คอลเลกชันเน็ตสึเกะร่วมสมัยของเจ้าหญิงทากามาโดะ (旅する根付 高円宮妃現代根付コレクション) ISBN 4062150018
 พ.ศ. 2552 - เคนและริน ลูกมังกร (龍の子ケンとリン) ISBN 4338180366
 พ.ศ. 2553 - ชมนกมองนก (寄り鳥見鳥) ISBN 4863060718
 ทรงเขียนคอลัมน์เกี่ยวกับเน็ตสึเกะ (根付) และนกป่า ในนิตยสารฟูจิน กาโฮ (婦人画報) ทุกๆ 2 เดือน

 เยือนต่างประเทศ 
alt=Flag of Mexico|left|25x25px

 เม็กซิโก 

 วันที่ 9 - 22 พฤษภาคม พ.ศ. 2530 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Canada (Pantone) แคนาดา 

 วันที่ 9 - 22 พฤษภาคม พ.ศ. 2530 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 18 พฤษภาคม - 2 มิถุนายน พ.ศ. 2535 ตามเสด็จเจ้าชายทากามาโดะ ทรงเข้าร่วมพิธีฉลองครบรอบ 25 ปี การเปิดสวนญี่ปุ่นมิตรภาพแคนาดา-ญี่ปุ่น ณ เมืองเลทบริดจ์
 วันที่ 18 - 27 กันยายน พ.ศ. 2538 ตามเสด็จเจ้าชายทากามาโดะ ทรงเข้าร่วมนิทรรศการศิลปะญี่ปุ่นร่วมสมัย
 วันที่ 9 - 19 กันยายน พ.ศ. 2539 ตามเสด็จเจ้าชายทากามาโดะ ทรงเยือนเพื่อศึกษาดูงาน
 วันที่ 23 ตุลาคม - 6 พฤศจิกายน พ.ศ. 2541 ตามเสด็จเจ้าชายทากามาโดะ เข้าร่วมงานการกุศลของ UNICEF
 วันที่ 13 - 19 สิงหาคม พ.ศ. 2542 ตามเสด็จเจ้าชายทากามาโดะ ทรงเข้าร่วมงานพิธีเปิดการประชุมนานาชาติด้านเทคโนโลยีมัลติมีเดีย
 วันที่ 7 - 27 มิถุนายน พ.ศ. 2547 ทรงเข้าร่วมงานครบรอบ 75 ปีความสัมพันธ์ทางการทูต
 วันที่ 22 - 28 มกราคม พ.ศ. 2549 ทรงเข้าร่วมพิธีเปิดหอศิลป์ญี่ปุ่น
 วันที่ 18 - 25 มิถุนายน พ.ศ. 2556 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
 วันที่ 23 สิงหาคม - 2 กันยายน พ.ศ. 2562  ทรงเข้าร่วมงานครบรอบ 90 ปีความสัมพันธ์ทางการทูต

alt=Flag of the Kingdom of Spain ("Correct" Heraldic Coat of Arms)|left|25x25px

 สเปน 

 วันที่ 7 - 22 พฤษภาคม พ.ศ. 2534 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 2 - 7 ตุลาคม พ.ศ. 2540 ทรงเข้าร่วมงานอภิเษกสมรสของเจ้าหญิงอินฟันตากริสตินา ดัชเชสแห่งปัลมาเดมายอร์กา

alt=Flag of Argentina|left|25x25px

 อาร์เจนตินา 

 วันที่ 7 - 22 พฤษภาคม พ.ศ. 2534 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
 วันที่ 3 - 9 กันยายน พ.ศ. 2556 เสด็จเข้าร่วมงานเฉลิมฉลองความสัมพันธ์ระหว่างสมาคมฟุตบอลแห่งประเทศญี่ปุ่นและสมาคมฟุตบอลแห่งประเทศอาร์เจนตินา

alt=Flag of the United States (1912-1959)|left|25x25px

 สหรัฐอเมริกา 

 วันที่ 21 - 26 กันยายน พ.ศ. 2534 ตามเสด็จเจ้าชายทากามาโดะ ทรงร่วมการประชุมใหญ่ระดับโลกของสมาคมวิจัยเน็ตสึเกะนานาชาติ ประจำปี 1991
 วันที่ 9 - 19 กันยายน พ.ศ. 2539 ตามเสด็จเจ้าชายทากามาโดะ ทรงเยือนเพื่อศึกษาดูงาน
 วันที่ 4 - 15 ธันวาคม พ.ศ. 2540 ตามเสด็จเจ้าชายทากามาโดะ ทรงเข้าร่วมพิธีเปิดนิทรรศการ "สมบัติล้ำค่าแห่งราชวงศ์" และงานเฉลิมฉลองการครบรอบ 90 ปี สมาคมญี่ปุ่นแห่งนิวยอร์ก
 วันที่ 12 - 25 มิถุนายน พ.ศ. 2541 ตามเสด็จเจ้าชายทากามาโดะ ทรงเยือนเพื่อศึกษาดูงาน
 วันที่ 23 ตุลาคม - 6 พฤศจิกายน พ.ศ. 2541 ตามเสด็จเจ้าชายทากามาโดะ เข้าร่วมงานการกุศลของ UNICEF
 วันที่ 24 มิถุนายน - 2 กรกฎาคม พ.ศ. 2542 ตามเสด็จเจ้าชายทากามาโดะ ทรงร่วมชมการแข่งขันฟุตบอลหญิงชิงแชมป์โลก
 วันที่ 15 - 22 กรกฎาคม พ.ศ. 2544 ตามเสด็จเจ้าชายทากามาโดะ เยือนรัฐฮาวาย ทรงเข้าร่วมพิธีรำลึกวิถีแห่งชา

 25x25px|Flag of Portugal โปรตุเกส 

 วันที่ 24 เมษายน - 9 พฤษภาคม พ.ศ. 2536 ตามเสด็จเจ้าชายทากามาโดะ เข้าร่วมงานครบรอบ 450 ปี ความสัมพันธ์ระหว่างประเทศ

 25x25px|Flag of Ivory Coast (WFB 2000) ไอวอรีโคสต์ 

 25x25px|Flag of Ghana กานา 

 วันที่ 24 เมษายน - 9 พฤษภาคม พ.ศ. 2536 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of the United Kingdom (3-5)|left|25x25px

 สหราชอาณาจักร 

 วันที่ 9 - 15 มีนาคม พ.ศ. 2537 ตามเสด็จเจ้าชายทากามาโดะ ทรงร่วมพิธีเปิดนิทรรศการแกะสลักเน็ตสึเกะร่วมสมัย
 วันที่ 26 มิถุนายน - 3 กรกฎาคม พ.ศ. 2546 เสด็จเข้าร่วมงานรำลึกถึงเจ้าชายทากามาโดะ
 วันที่ 3 - 8 พฤศจิกายน พ.ศ. 2548 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
 วันที่ 27 มิถุนายน - 13 กรกฎาคม พ.ศ. 2552 เสด็จเข้าร่วมงานครบรอบ 800 ปี มหาวิทยาลัยเคมบริดจ์
 วันที่ 13 - 18 กุมภาพันธ์ พ.ศ. 2562 ทรงเข้าร่วมการบรรยายในงานครบรอบ 150 ปี การก่อตั้งวิทยาลัยเกอร์ตัน (Girton College) มหาวิทยาลัยเคมบริดจ์ 
 วันที่ 19 - 27 มิถุนายน พ.ศ. 2566 ทรงเข้าร่วมงานครบรอบ 100 ปีของเบิร์ดไลฟ์ อินเตอร์เนชั่นแนล (バードライフ・インターナショナル)

alt=ธงชาติฮังการี (ธงไตรรงค์สีแดง, ขาว, เขียว)|left|25x25px

 ฮังการี 

 25x25px|Flag of Poland โปแลนด์ 
alt=Flag of Austria|left|25x25px

 ออสเตรีย 

 วันที่ 24 พฤศจิกายน - 5 ธันวาคม พ.ศ. 2537 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Germany|left|25x25px

 เยอรมนี 

 วันที่ 12 - 17 พฤศจิกายน พ.ศ. 2538 ตามเสด็จเจ้าชายทากามาโดะ ทรงเข้าร่วมพิธีเฉลิมฉลอง การครบรอบ 10 ปี ของศูนย์เยอรมัน-ญี่ปุ่น
 วันที่ 21 - 28 มิถุนายน พ.ศ. 2548 เสด็จเข้าร่วมชมการแข่งขันฟีฟ่าคอนเฟเดอเรชันส์คัพ
 วันที่ 17 - 25 มิถุนายน พ.ศ. 2549 เสด็จเข้าร่วมชมการแข่งขันฟุตบอลโลก ปี 2006

alt=Flag of Italy|left|25x25px

 อิตาลี 

 วันที่ 12 - 17 พฤศจิกายน พ.ศ. 2538 ตามเสด็จเจ้าชายทากามาโดะ ทรงเข้าร่วมพิธีเปิดงาน "ญี่ปุ่นในอิตาลี 95/96"

 25x25px|Flag of Switzerland สวิตเซอร์แลนด์ 

 วันที่ 23 มกราคม - 1 กุมภาพันธ์ พ.ศ. 2539 ตามเสด็จเจ้าชายทากามาโดะ ทรงร่วมชมการแข่งขันบาเลต์นานาชาติโลซาน ปี 1996

 25x25px|Flag of Morocco โมร็อกโก 

 วันที่ 30 พฤษภาคม - 13 มิถุนายน พ.ศ. 2539 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 27 พฤษภาคม - 8 มิถุนายน พ.ศ. 2543 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

 25x25px|ตูนีเชีย ตูนิเซีย 

 วันที่ 30 พฤษภาคม - 13 มิถุนายน พ.ศ. 2539 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Jordan จอร์แดน 

 วันที่ 30 พฤษภาคม - 13 มิถุนายน พ.ศ. 2539 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 21 - 28 มิถุนายน พ.ศ. 2548 เสด็จเข้าร่วมงานอภิเษกสมรสของเจ้าหญิงบาห์ดียา บินต์ ฮัสซัน
 วันที่ 28 พฤษภาคม - 3 มิถุนายน พ.ศ. 2566 เสด็จเข้าร่วมงานอภิเษกสมรสของเจ้าชายฮุซัยน์ มกุฎราชกุมารแห่งจอร์แดน โดยเจ้าหญิงสึงูโกะ ดำเนินเสด็จด้วย


 25x25px|Flag of Denmark เดนมาร์ก 

 25x25px|Flag of Iceland ไอซ์แลนด์ 

 วันที่ 9 - 19 กันยายน พ.ศ. 2539 ตามเสด็จเจ้าชายทากามาโดะ เพื่อศึกษาดูงาน

 25x25px|Flag of France ฝรั่งเศส 

 วันที่ 12 - 25 มิถุนายน พ.ศ. 2541 ตามเสด็จเจ้าชายทากามาโดะ ทรงเข้าร่วมชมการแข่งขันฟุตบอลโลก ปี 1998
 วันที่ 27 มิถุนายน - 13 กรกฎาคม พ.ศ. 2552 ทรงเยือนเพื่อศึกษาดูงาน
 วันที่ 18 - 24 มิถุนายน พ.ศ. 2557 ทรงเยือนเพื่อศึกษาดูงาน

alt=Flag of Luxembourg|left|25x25px

 ลักเซมเบิร์ก 

 25x25px|Flag of Costa Rica คอสตาริกา 

 วันที่ 12 - 25 มิถุนายน พ.ศ. 2541 ตามเสด็จเจ้าชายทากามาโดะ ทรงเยือนเพื่อศึกษาดูงาน

alt=Flag of Paraguay|left|25x25px

 ปารากวัย 

 วันที่ 24 มิถุนายน - 2 กรกฎาคม พ.ศ. 2542 ตามเสด็จเจ้าชายทากามาโดะ เพื่อร่วมชมการแข่งขันฟุตบอลชิงแชมป์แห่งชาติอเมริกาใต้ "ปารากวัย 99"
 วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)

alt=Flag of Zambia|left|25x25px

 แซมเบีย 

 25x25px|Flag of Kenya เคนยา 
alt=Flag of Tanzania (WFB 2000)|left|25x25px

 แทนซาเนีย 

 วันที่ 3 - 21 ธันวาคม พ.ศ. 2542 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Egypt อียิปต์ 

 วันที่ 27 พฤษภาคม - 8 มิถุนายน พ.ศ. 2543 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 27 มิถุนายน - 13 กรกฎาคม พ.ศ. 2552 ทรงร่วมพิธีวางศิลาฤกษ์อนุสรณ์สถานทากามาโดะ

 25x25px|Flag of South Korea เกาหลีใต้ 

 วันที่ 29 พฤษภาคม - 3 มิถุนายน พ.ศ. 2545 ตามเสด็จเจ้าชายทากามาโดะ เสด็จเข้าร่วมพิธีเปิดการแข่งขันฟุตบอลโลก ปี 2002

 25x25px|Flag of Ireland ไอร์แลนด์ 

 วันที่ 26 มิถุนายน - 3 กรกฎาคม พ.ศ. 2546 เสด็จเข้าร่วมชมการแข่งขันกีฬาสเปเชียลโอลิมปิกฤดูร้อนโลก ครั้งที่ 11 
 วันที่ 5 - 11 กรกฎาคม พ.ศ. 2560 ทรงร่วมชมงานนิทรรศการพิเศษศิลปะของญี่ปุ่น เนื่องในโอกาสครบรอบ 60 ปีความสัมพันธ์ระหว่างประเทศ


 ไทย 

 วันที่ 14 - 19 พฤศจิกายน พ.ศ. 2547 เสด็จเข้าร่วมการประชุมองค์การระหว่างประเทศเพื่อการอนุรักษ์ธรรมชาติ (IUCN) ครั้งที่ 3

 25x25px|Flag of Uruguay อูรุกวัย 

 วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)

alt=Flag of Brazil|left|25x25px

 บราซิล 

 วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
 วันที่ 18 - 24 มิถุนายน พ.ศ. 2557 เสด็จเข้าร่วมชมการแข่งขันฟุตบอลโลก ปี 2014

 25x25px|Flag of Monaco โมนาโก 

 วันที่ 27 มิถุนายน - 13 กรกฎาคม พ.ศ. 2552 ทรงเยือนเพื่อศึกษาดูงาน

 25x25px|Flag of South Africa แอฟริกาใต้ 

 วันที่ 20 - 26 มิถุนายน พ.ศ. 2553 เสด็จเข้าร่วมชมการแข่งขันฟุตบอลโลก ปี 2010

alt=Flag of Finland|left|25x25px

 ฟินแลนด์ 

 วันที่ 30 มิถุนายน - 6 กรกฎาคม พ.ศ. 2553 ทรงเยือนเพื่อส่งเสริมความสัมพันธ์ระหว่างประเทศ
 วันที่ 19 - 27 มิถุนายน พ.ศ. 2566 ทรงเข้าร่วมงานนิทรรศการถ่ายภาพของพระองค์เอง ณ หอจดหมายเหตุแห่งชาติ

 25x25px|Flag of Sweden สวีเดน 

 วันที่ 7 - 11 มิถุนายน พ.ศ. 2556 เสด็จเข้าร่วมงานอภิเษกสมรสของเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
 วันที่ 11 - 15 มิถุนายน พ.ศ. 2558 เสด็จเข้าร่วมงานอภิเษกสมรสของเจ้าชายคาร์ล ฟิลิป ดยุกแห่งแวร์มลันด์ 
 วันที่ 28 เมษายน - 2 พฤษภาคม พ.ศ. 2559 เสด็จเข้าร่วมงานเฉลิมพระชนมพรรษา 70 พรรษาของสมเด็จพระราชาธิบดีคาร์ลที่ 16 กุสตาฟแห่งสวีเดน
 วันที่ 13 - 17 พฤษภาคม พ.ศ. 2562 เสด็จเข้าร่วมการประชุม "ฟอรัมภาวะสมองเสื่อม"

 25x25px|Flag of Colombia โคลอมเบีย 

 วันที่ 18 - 24 มิถุนายน พ.ศ. 2557 ทรงเยือนเพื่อศึกษาดูงาน

alt=Flag of Poland|left|25x25px

 โปแลนด์ 

 วันที่ 10 - 15 ตุลาคม พ.ศ. 2558 ทรงเข้าร่วมพิธีเปิดการฉายภาพยนตร์ "วันญี่ปุ่น" ในเทศกาลภาพยนตร์นานาชาติวอร์ซอ ครั้งที่ 31

alt=Flag of the Netherlands|left|25x25px

 เนเธอร์แลนด์ 

 วันที่ 29 กรกฎาคม - 2 สิงหาคม พ.ศ. 2559 ทรงเข้าร่วมงานครบรอบ 10 ปี สหพันธ์คิวโดนานาชาติ (国際弓道連盟)

 25x25px|Flag of Russia รัสเซีย 

 วันที่ 18 - 26 มิถุนายน พ.ศ. 2561 เสด็จเข้าร่วมชมการแข่งขันฟุตบอลโลก ปี 2018 และงานสัมมนาแลกเปลี่ยนวัฒนธรรมคิวโด

 40x40px|Flag of Qatar กาตาร์ 

 วันที่ 26 พฤศจิกายน - 3 ธันวาคม พ.ศ. 2565 เสด็จเข้าร่วมชมการแข่งขันฟุตบอลโลก ปี 2022

 พระเกียรติยศ 

 ลำดับพระอิสริยยศ 

 10 กรกฎาคม พ.ศ. 2496 – 6 ธันวาคม พ.ศ. 2527 : ฮิซาโกะ ทตโตริ (鳥取久子)
 6 ธันวาคม พ.ศ. 2527 – ปัจจุบัน : เจ้าหญิงฮิซาโกะ พระชายาในเจ้าชายโนริฮิโตะ (憲仁親王妃久子殿下) หรือ เจ้าหญิงทากามาโดะ (Her Imperial Highness The Princess Takamado)

 เครื่องราชอิสริยาภรณ์ 

 ญี่ปุ่น 

 80x80px เครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) (2527)

 ต่างประเทศ 

80x80px|PRT Order of Prince Henry - Grand Cross BAR เครื่องราชอิสริยาภรณ์อิงฟังตึ เด. เอ็งรีกึ ชั้นประถมาภรณ์ ประเทศโปรตุเกส (2536)
80x80px|ESP Isabella Catholic Order GC เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์ ประเทศสเปน (2551)
80x80px|SWE King Carl XVI Gustaf Jubilee Medal III King Carl XVI Gustaf's Jubilee Commemorative Medal III (2559)

 ปริญญากิตติมศักดิ์ 

 พ.ศ. 2547 ปริญญานิติศาสตรดุษฎีบัณฑิตกิตติมศักดิ์ มหาวิทยาลัยอัลเบอร์ตา (University of Alberta) ประเทศแคนาดา
 พ.ศ. 2547 ปริญญานิติศาสตรดุษฎีบัณฑิตกิตติมศักดิ์ University of Prince Edward Island ประเทศแคนาดา
 พ.ศ. 2557 ปริญญาศึกษาศาสตรดุษฎีบัณฑิตกิตติมศักดิ์ มหาวิทยาลัยฮันนัม (Hannam University) ประเทศเกาหลีใต้
 พ.ศ. 2558 ปริญญาดุษฎีบัณฑิตกิตติมศักดิ์ มหาวิทยาลัยโจไซ (城西国際大学)

 เกร็ด 

 ทรงพระปรีชาในการเล่นเปียโนและไวโอลิน ตั้งแต่ทรงพระเยาว์
 พ.ศ. 2556 ในการประชุมคณะกรรมการโอลิมปิกสากล (IOC) ณ กรุงบัวโนสไอเรส ประเทศอาร์เจนตินา ซึ่งมีการคัดเลือกเจ้าภาพการแข่งขันกีฬาโอลิมปิก 2020 พระองค์ทรงเข้าร่วมกล่าวสุนทรพจน์ในการประชุมครั้งนี้ แต่พระองค์ไม่สามารถที่จะกล่าวเสนอตัวให้ญี่ปุ่นเป็นเจ้าภาพได้โดยตรง เนื่องจากทางสำนักพระราชวังเกรงว่าจะเป็นการนำเอาพระบรมวงศานุวงศ์ไปเกี่ยวข้องกับด้านการเมือง อย่างไรก็ตามผลการประชุมในครั้งนี้ ญี่ปุ่นได้รับโอกาสให้เป็นเจ้าภาพการแข่งขันกีฬาโอลิมปิก 2020 ซึ่งจัดที่กรุงโตเกียว แต่ก็มีการวิเคราะห์กันว่าถึงพระองค์ไม่ได้ทรงกล่าวเสนอตัวโดยตรง แต่พระองค์ก็มีส่วนสำคัญที่ทำให้ญี่ปุ่นได้รับการคัดเลือกให้เป็นเจ้าภาพในครั้งนี้
 พระองค์ทรงชื่นชอบการถ่ายภาพ พระองค์มักจะถ่ายภาพเน็ตสึเกะ (根付) และนกป่า ซึ่งบริษัทนิคอน ได้จัดทำนิทรรศการพิเศษเพื่อแสดงภาพถ่ายของพระองค์ ในปี พ.ศ. 2564 อีกทั้งพระฉายาลักษณ์ของพระองค์มักปรากฏพร้อมกับกล้องอยู่เสมอ

 พงศาวลี 

 อ้างอิง 

แหล่งข้อมูลอื่น

 เว็บไซต์สำนักพระราชวังอิมพีเรียล (Imperial Household Agency) ภาษาอังกฤษ https://www.kunaicho.go.jp/eindex.html
 เว็บไซต์สำนักพระราชวังอิมพีเรียล (Imperial Household Agency) ภาษาญี่ปุ่น https://www.kunaicho.go.jp/
 ประกาศสํานักนายกรัฐมนตรี เรื่อง หลักเกณฑ์การทับศัพท์ภาษาเยอรมัน สเปน ญี่ปุ่น และมลายู ลงวันที่ 13 มีนาคม พ.ศ. 2561

หมวดหมู่:เจ้าหญิงญี่ปุ่น
หมวดหมู่:บุคคลจากมหาวิทยาลัยเคมบริดจ์